Avviż Legali Importanti

|

52008PC0624

Proposta għal deċiżjoni tal-Kunsill li tistipula l-kontribuzzjonijiet finanzjarji li jridu jitħallsu mill-Istati Membri li jikkontribwixxu għall-Fond Ewropew għall-Iżvilupp (it-tielet pagament 2008)  /* KUMM/2008/0624 finali */

	[pic] | KUMMISSJONI TAL-KOMUNITAJIET EWROPEJ |Brussel 8.10.2008KUMM(2008) 624 finaliProposta għalDEĊIŻJONI TAL-KUNSILLli tistipula l-kontribuzzjonijiet finanzjarji li jridu jitħallsu mill-Istati Membri li jikkontribwixxu għall-Fond Ewropew għall-Iżvilupp (it-tielet pagament 2008)(preżentata mill-Kummissjoni)MEMORANDUM TA’ SPJEGAZZJONIMid-dħul fis-seħħ tar-Regolament Finanzjarju tad-9 EDF, il-Kunsill jiddeċiedi dwar kull wieħed mit-tliet pagamenti ta’ kontribuzzjonijiet li jridu jitħallsu mill-Istati Membri biex jiġi ffinanzjat l-EDF, fuq proposta tal-Kummissjoni (Artikolu 38 tar-Regolament Finanzjarju). Fir-rigward tal-istrumenti tad-9 u l-10 EDF li huma ġestiti mill-BEI (Il-Bank Ewropew għall-Investiment), il-kontribuzzjonijiet jitħallsu direttament mill-Istati Membri lill-BEI. Il-kontribuzzjonijiet għall-istrumenti l-oħra jitħallsu lill-Kummissjoni.L-Artikolu 157 tar-Regolament Finanzjarju tal-10 EDF jistipula li l-proċedura għall-kontribuzzjonijiet li jridu jitħallsu mill-Istati Membri għall-2008 tibqa’ rregolata mill-Artikolu 38 tar-Regolament Finanzjarju tad-9 EDF.Skont l-Artikolu 121 tar-Regolament Finanzjarju tad-9 EDF, il-BEI kkomunika lill-Kummissjoni d-dispożizzjonijiet aġġornati tal-impenji u tal-pagamenti għall-istrumenti li huwa jiżgura t-tmexxija tagħhom.Il-proposta attwali hija dwar it-tielet pagamanet tal-kontribuzzjonijiet tas-sena finanzjarja 2008. Skont l-Artikolu 38(2) tar-Regolament Finanzjarju tad-9 EDF, l-iskeda deċiża għal dan il-pagament hija kif ġej : (1) il-proposta hija ppreżentata mill-Kummissjoni sal-10 ta’ Ottubru; (2) il-Kunsill jagħti d-deċiżjoni tiegħu dwar dan il-pagament fi żmien 21 jum kalendarju wara l-preżentazzjoni tal-proposta mill-Kummissjoni; (3) l-Istati Membri jħallsu dan il-pagament tal-kontribuzzjonijiet dovuti fi żmien 21 jum kalendarju wara d-data li fiha jiġu nnotifikati bid-Deċiżjoni tal-Kunsill.Fl-aħħarnett ta’ min ifakkar li l-Artikolu 40(4) tar-Regolament Finanzjarju tad-9 EDF jistupula li, fil-każ fejn il-pagamenti tal-kontribuzzjonijiet dovuti ma jitħallsux fl-iskadenzi stabbiliti, l-Istat Membru kkonċernat ikun meħtieġ iħallas l-interessi fuq is-somma dovuta, skont id-dispożizzjonijiet stipulati fl-istess Artikolu.Proposta għalDEĊIŻJONI TAL-KUNSILLli tistipula l-kontribuzzjonijiet finanzjarji li jridu jitħallsu mill-Istati Membri li jikkontribwixxu għall-Fond Ewropew għall-Iżvilupp (it-tielet pagament 2008)IL-KUNSILL TAL-UNJONI EWROPEA,Wara li kkunsidra it-Trattat li jistabbilixxi l-Komunità Ewropea,Wara li kkunsidra l-Ftehim ta' Sħubija bejn il-membri tal-Grupp tal-Istati tal-Afrika, il-Karibew u l-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou, fil-Benin, fit-23 ta' Ġunju 2000[1], u rivedut fil-Gran Dukat tal-Lussemburgu fil-25 ta’ Ġunju 2005[2],Wara li kkunsidra l-ftehim intern bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-Finanzjament u l-Amministrazzjoni tal-għajnuna mogħtija mill-Komunità taħt il-Protokoll Finanzjarju għall-ftehim ta’ sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha, li ġie ffirmat f’Cotonou (il-Benin) fit-23 ta’ Ġunju 2000, u l-allokazzjoni tal-għajnuna finanzjarja għall-pajjiżi u t-territorji extra-Ewropej, li għalihom japplikaw id-dispożizzjonijiet tar-Raba’ Parti tat-Trattat tal-KE[3], u notevolment l-Artikolu 10(1) tiegħu,Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar il-finanzjament tal-għajnuna Komunitarja skont il-qafas finanzjarju pluriannwali għall-perjodu bejn l-2008 u l-2013 skont il-Ftehim AKP-KE u dwar l-allokazzjoni tal-għajnuna finanzjarja għall-Pajjiżi u għat-Territorji extra-Ewropej li għalihom japplikaw id-dispożizzjonijiet tar-Raba’ Parti tat-Trattat KE[4], u b’mod partikolari l-Artikolu 7(2) tiegħu,Wara li kkunsidra r-Regolament Finanzjarju tas-27 ta’ Marzu 2003, applikabbli għad-9 Fond Ewropew għall-Iżvilupp[5], minn hawn ’il quddiem imsejjaħ ir-Regolament Finanzjarju tad-9 EDF, notevolment l-Artikolu 38(1) u t-tielet subparagrafu tal-Artikolu 38(2)(b) tiegħu,Wara li kkunsidra r-Regolament Finanzjarju tat-18 ta’ Frar 2008, applikabbli għall-10 Fond Ewropew għall-Iżvilupp[6], minn hawn ’il quddiem imsejjaħ ir-Regolament Finanzjarju tal-10 EDF, notevolment l-Artikolu 157 tiegħu,Wara li kkunsidra l-proposta tal-Kummissjoni[7],Billi:(1) L-Artikolu 157 tar-Regolament Finanzjarju tal-10 EDF jistipula li, fil-prattika, il-proċedura li tirrigwarda l-kontribuzzjonijiet li jridu jitħallsu mill-Istati Membri għall-2008 tibqa’ rregolata mir-Regolament Finanzjarju tad-9 EDF.(2) Fl-14 ta’ Ottubru 2007, il-Kummissjoni kkomunikat lill-Kunsill dikjarazzjoni tal-pagamenti previsti għas-sena finanzjarja 2008 kif ukoll l-iskeda tas-sejħiet għall-kontribuzzjonijiet. Fl-20 ta’ Diċembru, il-Kunsill adotta d-Deċiżjoni li tistabilixxi, għas-sena finanzjarja 2008, l-iskeda tas-sejħiet għall-kontribuzzjonijiet mill-Istati Membri għall-EDF[8].(3) Fl-20 ta’ Diċembru 2007, il-Kunsill adotta wkoll id-Deċiżjoni li tistabbilixxi l-kontribuzzjonijiet finanzjarji li għandhom jitħallsu mill-Istati Membri li jikkontribwixxu għall-EDF bħala l-ewwel pagament għall-2008[9]. Fit-8 ta’ Lulju, il-Kunsill adotta d-Deċiżjoni dwar il-kontribuzzjonijiet finanzjarji għat-tieni pagament[10].(4) Skont l-ewwel subparagrafu tal-Artikolu 121 tar-Regolament Finanzjarju tad-9 EDF, il-Bank Ewropew għall-Investiment kkomunika lill-Kummissjoni l-previżjonijiet aġġornati tal-impenji u tal-pagamenti li jikkonċernawha.ADOTTA DIN ID-DEĊIŻJONI:L-Ewwel ArtikoluIl-kontribuzzjonijiet li l-Istati Membri jħallsu lill-Kummissjoni u lill-Bank Ewropew għall-Investiment bħala t-tielet pagament 2008 jinsabu fit-tabella fl-Anness.Artikolu 2Din id-Deċiżjoni tapplika mid-data tal-adozzjoni tagħha.Artikolu 3Din id-Deċiżjoni hija indirizzata lill-Istati Membri li jikkontribwixxu għad-9 EDF.Magħmula fi Brussell,Għall-KunsillIl-PresidentANNESSIt-tielet pagament tal-kontribuzzjonijiet għall-2008 (f’EUR)PAJJIŻ | lill- Bank Ewropew tal-Investiment | lill- Kummissjoni |IL-ĠERMANJA | 0 | 85.264.000 |IL-BELĠJU | 0 | 14.308.000 |ID-DANIMARKA | 0 | 7.811.000 |SPANJA | 0 | 21.316.000 |FRANZA | 0 | 88.695.000 |IL-GREĊJA | 0 | 4.562.500 |L-IRLANDA | 0 | 2.263.000 |L-ITALJA | 0 | 45.771.000 |IL-LUSSEMBURGU | 0 | 1.058.500 |L-OLANDA | 0 | 19.053.000 |IL-PORTUGALL | 0 | 3.540.500 |IR-RENJU UNIT | 0 | 46.318.500 |L-AWSTRIJA | 0 | 9.672.500 |IL-FINLANDJA | 0 | 5.402.000 |L-IŻVEZJA | 0 | 9.964.500 |TOTAL | 0 | 365.000.000 |[1] ĠU L 317, 15.12.2000, p. 3.[2] ĠU L 209 du 11.8.2005, p. 27.[3] ĠU L 317, 15.12.2000, p. 355.[4] ĠU L 247, 9.9.2006, p. 32.[5] ĠU L 83, 1.4.2003, p. 1.[6] ĠU L 78, 19.3.2008, p. 1.[7] ĠU C … tal- …, p. …[8] Dokument 15986/07.[9] Dokument 15990/07.[10] Dokument 11132/08.


				|

		52014PC0626

			Proposta għal DEĊIŻJONI TA’ IMPLIMENTAZZJONI TAL-KUNSILL li tawtorizza lir-Repubblika tal-Latvja biex tapplika miżura ta’ deroga mill-Artikolu 287 tad-Direttiva tal-Kunsill 2006/112/KE dwar is-sistema komuni ta’ taxxa fuq il-valur miżjud /* COM/2014/0626 final - 2014/0290 (NLE) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Skont l-Artikolu 395(1)
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud (minn hawn 'il quddiem
"id-Direttiva tal-VAT"), il-Kunsill, li jaġixxi unanimament fuq
proposta mill-Kummissjoni, jista' jawtorizza lil kwalunkwe Stat Membru li
jintroduċi miżuri speċjali għal deroga
mid-dispożizzjonijet ta' din id-Direttiva, sabiex jissimplifika
l-proċedura tal-ġbir tal-VAT jew sabiex jipprevjeni ċertu tipi
ta' evażjoni jew evitar tat-taxxa.
B'ittra rreġistrata mal-Kummissjoni
fl-1 ta' Lulju 2014, il-Latvja talbet awtorizzazzjoni biex
teżenta persuni taxxabbli li l-fatturat annwali tagħhom mhuwiex aktar
minn EUR 50 000. Skont l-Artikolu 395(2) tad-Direttiva tal-VAT,
il-Kummissjoni infurmat lill-Istati Membri l-oħra, b'ittra bid-data
tas-7 ta' Awwissu 2014, bit-talba li saret mil-Latvja. Permezz
ta’ ittra bid-data tal-11 ta’ Awwissu 2014, il-Kummissjoni
nnotifikat lil-Latvja li kellha l-informazzjoni kollha meħtieġa
sabiex tqis it-talba.
Kuntest ġenerali
Il-Kapitolu 1 tat-Titolu XII
tad-Direttiva tal-VAT jagħti l-possibbiltà lill-Istati Membri li japplikaw
skemi speċjali għall-impriżi żgħar, inkluż
il-possibbiltà li jeżentaw lil persuni taxxabbli b'inqas minn ċertu
fatturat annwali. Din l-eżenzjoni timplika li persuna taxxabbli ma
għandhiex għalfejn timponi l-VAT fuq il-fornituri tagħha u,
konsegwement, hija ma tistax tnaqqas il-VAT fuq l-inputs.
Il-Latvja kienet l-ewwel ngħatat l-istess
eżenzjoni permezz tad-Deċiżjoni ta' Implimentazzjoni tal-Kunsill
2010/584/UE[1]
li kienet skadiet fil-31 ta’ Diċembru 2013. Il-miżura
tidderoga mit-Titolu XII tad-Direttiva tal-VAT biss fejn il-limitu
għall-iskema speċjali tal-fatturat annwali tal-persuna taxxabbli kien
ogħla minn dak li bħalissa huwa permess għal-Latvja skont
l-Artikolu 287(10) tad-Direttiva tal-VAT, li huwa EUR 17 200.
Abbażi ta’ din l-esperjenza, il-Latvja
issa talbet li tiġi awtorizzata mill-ġdid biex tapplika
l-miżura, li xorta tkun fakultattiva għal persuni taxxabbli.
Minn informazzjoni mogħtija mil-Latvja,
jidher li l-impatt tal-miżura fuq id-dħul fiskali miġbur
fl-istadju tal-konsum finali huwa negliġibbli.
Huwa għalhekk propost li tiġi
pprovduta deroga għal perjodu limitat
sal-31 ta’ Diċembru 2017.
Dispożizzjonijiet eżistenti
fil-qasam tal-proposta
Derogi simili ngħataw lil Stati Membri
oħra.
Konsistenza mal-politiki u
mal-għanijiet l-oħra tal-Unjoni.
Il-miżura hija skont l-objettivi
tal-Unjoni għan-negozji ż-żgħar, kif stipulat
fil-Komunikazzjoni tal-Kummissjoni “Aħseb l-Ewwel
fiż-Żgħir” – “Small Business Act" (COM (2008) 394
tal-25 ta’ Ġunju 2008).
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Konsultazzjoni mal-partijiet interessati
Mhux rilevanti.
Ġbir u użu ta’ kompetenza
Ma kienx hemm bżonn ta’ għarfien
espert estern.
Valutazzjoni tal-impatt
Id-deċiżjoni għandha
l-għan li tipprovdi miżura ta’ simplifikazzjoni li tneħħi
ħafna mill-obbligi tal-VAT għan-negozji li joperaw b'anqas
mill-fatturat annwali.
Minħabba l-kamp ta’ applikazzjoni strett
tad-deroga u l-applikazzjoni limitata fiż-żmien, il-kamp ta’
applikazzjoni jkun limitat fi kwalunkwe każ.
3.           L-ELEMENTI LEGALI
TAL-PROPOSTA
Sommarju tal-azzjoni proposta
Awtorizzazzjoni lil-Latvja biex tapplika
miżura ta' deroga mid-Direttiva tal-VAT rigward l-applikazzjoni ta'
miżura ta' simplifikazzjoni għan-negozji b’fatturat annwali li ma
jaqbiżx il-EUR 50 000.
Bażi legali
L-Artikolu 395 tad-Direttiva tal-VAT.
Prinċipju tas-sussidjarjetà
Meta titqies id-dispożizzjoni
tad-Direttiva tal-VAT li fuqha hija bbażata l-proposta, il-proposta taqa’
taħt il-kompetenza esklussiva tal-Unjoni. Il-prinċipju
tas-sussidjarjetà għalhekk ma japplikax.
Prinċipju ta’ proporzjonalità
Il-proposta hija konformi mal-prinċipju
ta' proporzjonalità għar-raġunijiet li ġejjin:
Din id-Deċiżjoni tikkonċerna
awtorizzazzjoni mogħtija lil Stat Membru fuq talba tiegħu stess u ma
tikkostitwixxi l-ebda obbligu.
Jekk wieħed iqis il-firxa limitata
tad-deroga, il-miżura speċjali hija proporzjonata mal-għan
mixtieq.
Għażla tal-istrumenti
L-istrument li qed jiġi propost:
Deċiżjoni ta' Implimentazzjoni tal-Kunsill.
Mezzi oħra ma jkunux xierqa
għar-raġunijiet li ġejjin:
Skont l-Artikolu 395 tad-Direttiva
tal-VAT, deroga mir-regoli komuni tal-VAT hija possibbli biss
bl-awtorizzazzjoni tal-Kunsill li jaġixxi b'mod unanimu fuq proposta
mill-Kummissjoni. L-uniku strument xieraq huwa d-Deċiżjoni ta' Implementazzjoni
tal-Kunsill peress li tista' tiġi indirizzata lil Stat Membru individwali.
4.           IMPLIKAZZJONI BAĠITARJA

Il-proposta ma għandhiex implikazzjoni
għall-baġit tal-Unjoni għaliex il-Latvja se twettaq kalkolu ta’
kumpens skont l-Artikolu 6 tar-Regolament tal-Kunsill (KEE, EURATOM)
Nru 1553/89.
5.           ELEMENTI MHUX OBBLIGATORJI
Il-proposta hija limitata biż-żmien.
2014/0290 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li tawtorizza lir-Repubblika tal-Latvja biex
tapplika miżura ta’ deroga mill-Artikolu 287 tad-Direttiva
tal-Kunsill 2006/112/KE dwar is-sistema komuni ta’ taxxa fuq il-valur
miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva tal-Kunsill
2006/112/KE tat-28 ta’ Novembru 2006 dwar is-sistema komuni ta’
taxxa fuq il-valur miżjud ([2])
(“id-Direttiva tal-VAT”), u b’mod partikolari l-Artikolu 395(1)
tagħha,
Wara li kkunsidra l-proposta mill-Kummissjoni
Ewropea,
Billi:
(1)       B’ittra rreġistrata
mill-Kummissjoni fl-1 ta’ Lulju 2014, ir-Repubblika tal-Latvja
talbet awtorizzazzjoni għal miżura ta’ deroga
mill-Artikolu 287(10) tad-Direttiva tal-VAT sabiex teżenta persuni
taxxabbli li l-fatturat annwali tagħhom ma jaqbiżx il-EUR 50 000.
Permezz ta' dik il-miżura, dawk il-persuni taxxabbli jkunu eżenti
minn ċerti obbligi jew mill-obbligi kollha fir-rigward tat-taxxa fuq
il-valur miżjud (VAT) imsemmija fil-Kapitoli 2 sa 6
tat-Titolu XI tad-Direttiva tal-VAT. Miżura bħal din kienet
diġà ngħatat lir-Repubblika tal-Latvja mid-Deċiżjoni ta'
Implimentazzjoni tal-Kunsill 2010/584/UE[3]
li skadiet fil-31 ta’ Diċembru 2013.
(2)       Permezz ta’ ittra
tas-7 ta’ Awwissu 2014, il-Kummissjoni infurmat lill-Istati
Membri l-oħra bit-talba li saret mil-Latvja. Permezz ta’ ittra bid-data
tal-11 ta’ Awwissu 2014, il-Kummissjoni nnotifikat lil-Latvja li
kellha l-informazzjoni kollha meħtieġa sabiex tqis it-talba.
(3)       Skema speċjali
għall-impriżi ż-żgħar diġà hija disponibbli
għall-Istati Membri skont it-Titolu XII tad-Direttiva tal-VAT.
Il-miżura tidderoga mit-Titolu XII tad-Direttiva tal-VAT biss fejn
il-limitu għall-iskema speċjali tal-fatturat annwali tal-persuna
taxxabbli jkun aktar minn dak preżentement permess għal-Latvja skont
l-Artikolu 287(10) tad-Direttiva tal-VAT, li huwa EUR 17 200.
(4)       Limitu ogħla
għall-iskema speċjali hu miżura ta’ simplifikazzjoni peress li
dan jista’ jnaqqas b’mod sinifikanti l-obbligi tal-VAT tal-iżgħar
negozji, filwaqt li dik l-iskema speċjali mhijiex obbligatorja
għall-persuni taxxabbli u tippermetti lin-negozji jagħżlu l-arranġamenti
normali tal-VAT.
(5)       Mill-informazzjoni provduta
mil-Latvja, il-limitu miżjud se jkollu impatt negliġibbli fuq
l-ammont globali ta' dħul mit-taxxa miġbur fl-istadju finali
tal-konsum.
(6)       Id-deroga ma għandha
l-ebda impatt fuq ir-riżorsi proprji tal-Unjoni li jirriżultaw
mill-ġbir tat-taxxa fuq il-valur miżjud,
ADOTTA DIN ID-DEĊIŻJONI:
Artikolu 1
B’deroga mill-Artikolu 287(10)
tad-Direttiva 2006/112/KE, ir-Renju tal-Latvja hu awtorizzat li
jeżenta mill-VAT persuni taxxabbli li l-fatturat annwali tagħhom ma
jaqbiżx il-EUR 50 000.
Artikolu 2
Din id-Deċiżjoni tapplika
sal-31 ta’ Diċembru 2017.
Artikolu 3
Din id-Deċiżjoni hija indirizzata
lir-Repubblika tal-Latvja.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 256, 30.9.2010, p. 29.
[2]               ĠU L 347, 11.12.2006, p. 1.
[3]               ĠU L 256, 30.9.2010, p. 29.


title: Proposta għal deċiżjoni tal-Parlament Ewropew u tal-Kunsill dwar l-għażla u l-awtorizzazzjoni ta' sistemi li jipprovdu servizzi mobbli permezz tas-satellita (MSS)

text:
Avviż Legali Importanti

|

52007PC0480

Proposta għal deċiżjoni tal-Parlament ewropew u tal-Kunsill dwar l-għażla u l-awtorizzazzjoni ta' sistemi li jipprovdu servizzi mobbli permezz tas-satellita (MSS)  /* KUMM/2007/0480 finali - COD 2007/0174 */

	[pic] | KUMMISSJONI TAL-KOMUNITAJIET EWROPEJ |Brussel 22.8.2007KUMM(2007) 480 finali2007/0174 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-għażla u l-awtorizzazzjoni ta' sistemi li jipprovdu servizzi mobbli permezz tas-satellita (MSS)(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Il-qafas regolatorju ta' l-UE għall-komunikazzjoni elettronika għandu l-għan li jippromwovi l-kompetizzjoni, inter alia billi jinkoraġġixxi l-użu effiċjenti u jiżgura l-ġestjoni effikaċi tal-frekwenzi tar-radju u tar-riżorsi ta' numerazzjoni, kif ukoll li jiżviluppa s-suq intern, inter alia billi jelimina l-ostakali li għadhom qed ixekklu l-forniment tan-netwerks u servizzi rilevanti, u b'hekk jiżgura li, f'ċirkustanzi simili, ma jkunx hemm diskriminazzjoni, u jinkoraġġixxi t-twaqqif u l-iżvilupp ta' netwerks trans-Ewropej u l-interoperabbiltà tas-servizzi pan-Ewropej (l-Artikolu 8 tad-Direttiva Qafas 2002/21/KE). Min-natura tagħhom, il-komunikazzjonijiet bis-satellita jmorru 'l hinn mill-fruntieri nazzjonali, u għalhekk aktar jistgħu jkunu suġġetti għal regolamenti internazzjonali jew reġjonali milli għal dawk nazzjonali biss. Ir-regolamenti eżistenti ta' l-Unjoni Internazzjonali tal-Telekomunikazzjoni (ITU) jistabbilixxu l-proċeduri għall-koordinazzjoni tal-frekwenzi tar-radju għas-satellita bħala strument għall-ġestjoni ta' interferenzi li jagħmlu l-ħsara, iżda ma jkoprux l-għażla jew l-awtorizzazzjoni. Barra minn hekk, skond il-qafas regolatorju ta' l-UE għall-komunikazzjoni elettronika, l-għażla ta' l-operaturi tas-satellita ssir fuq skala nazzjonali. Madankollu, l-adozzjoni fid-diversi Stati Membri ta' soluzzjonijiet diverġenti għal dak li għandu x'jaqsam ma' l-għażla u l-awtorizzazzjoni tista' xxejjen il-benefiċċji ta' kopertura pan-Ewropea għas-sistemi mobbli permezz tas-satellita u tikkomprometti l-użu ta' l-ispektrum tar-radju disponibbli, speċjalment meta wieħed jikkunsidra l-kapaċità naturali tas-sistemi ta' komunikazzjoni permezz tas-satellita li jkopru partijiet kbar ta' l-Ewropa u l-Istati Membri ta' l-UE fl-istess waqt, kif ukoll l-ispektrum tal-frekwenzi tar-radju relattivament limitat li huwa disponibbli għal komunikazzjoni ta' dan it-tip. Għalhekk, din il-proposta tistabbilixxi l-proċeduri Komunitarji għall-għażla komuni fuq skala Komunitarja ta' operaturi ta' sistemi mobbli permezz tas-satellita kif ukoll id-dispożizzjonijiet li għandhom x'jaqsmu ma' l-awtorizzazzjoni koordinata, min-naħa ta' l-awtoritajiet nazzjonali, ta' l-operaturi magħżula biex jużaw l-ispektrum tal-frekwenzi tar-radju għat-tħaddim ta' dawn is-sistemi fil-Komunità. |120 | Il-kuntest ġenerali Fid-dawl ta' l-iżviluppi teknoloġiċi u dawk tas-suq, fl-14 ta' Frar 2007 l-Kummissjoni Ewropea adottat id-Deċiżjoni 2007/98/KE li talloka l-meded ta' frekwenzi tar-radju ta' 2 GHz (1980-2010 MHz u 2170-2200 MHz li jistgħu jintużaw minn sistemi li jipprovdu servizzi mobbli permezz tas-satellita (MSS), bl-għan li l-ispektrum ikun disponibbli fl-Istati Membri kollha għal sistemi ta' dan it-tip, fuq bażi armonizzata. Madankollu, id-Deċiżjoni ma tkoprix il-proċeduri ta' l-għażla u l-awtorizzazzjoni ta' l-operaturi. Bħala inizjattiva sussegwenti għall-allokazzjoni ta' l-ispektrum, din il-proposta toħloq qafas ġuridiku għal proċess ta' għażla u awtorizzazzjoni, ikkoordinat madwar l-UE kollha, biex jippermetti l-użu effettiv tal-medda ta' 2 GHz għall-MSS u li jintlaħqu l-għanijiet tas-suq intern tal-komunikazzjoni elettronika. Mingħajr din l-inizjattiva sussegwenti ta' għażla u awtorizzazzjoni, l-Istati Membri jadottaw miżuri individwalment biex jużaw il-medda ta' 2 GHz. Huwa probabbli li fid-diversi Stati Membri jintgħażlu operaturi differenti ta' sistemi mobbli permezz tas-satellita, li mhux biss iċaħħad lil dawn l-operaturi mill-kopertura pan-Ewropea tas-servizzi tagħhom u jfarrak is-suq intern, iżda jista' jwassal ukoll għal sitwazzjonijiet kumplessi ta' interferenzi li jagħmlu l-ħsara. |130 | Id-dispożizzjonijiet eżistenti fil-qasam tal-proposta Il-proposta hija msejsa fuq il-kuntest ġuridiku stabbilit mill-qafas regolatorju tal-KE għall-komunikazzjoni elettronika u, partikolarment, mid-Direttiva Qafas 2002/21/KE u d-Direttiva ta' Awtorizzazzjoni 2002/20/KE. L-Artikolu 8 tad-Direttiva ta' Awtorizzazzjoni jipprevedi għall-possibbiltà ta' l-għażla ta' impriżi u ta' l-allokazzjoni tal-frekwenzi tar-radju bil-konformità ma' ftehimiet internazzjonali (u regoli Komunitarji) biss. Madankollu, mhux realistiku li wieħed jibbaża fuq ftehim internazzjonali, minħabba l-ħtieġa li l-proċedura ta' l-għażla u l-awtorizzazzjoni ta' l-operaturi ta' sistemi mobbli permezz tas-satellita għandha ssir pjuttost malajr. Għaldaqstant, id-Deċiżjoni proposta tistabbilixxi qafas ġdid u speċifiku għal proċess ta' għażla u awtorizzazzjoni kkoordinat fuq skala Komunitarja, li jkun jgħodd biss għall-medda ta' 2 GHz ta' frekwenzi tar-radju u għall-komunikazzjoni mobbli permezz tas-satellita. |140 | Il-konsistenza ma' politiki u għanijiet oħra ta' l-Unjoni Il-proposta hija konsistenti ma' l-Istrateġija mġedda ta' Lisbona għall-promozzjoni tat-tkabbir ekonomiku u ta' l-impjiegi permezz ta' kompetittività akbar u l-inizjattiva assoċjata i2010 tal-Kummissjoni. L-ispazju u l-applikazzjonijiet tiegħu jirrappreżentaw suq dinji li jiswa EUR 90 biljun, u li qed jiżdied b'7% kull sena. Fl-2005, l-industrija spazjali Ewropea kellha kummerċ ta' EUR 4.4 biljun u ħaddmet 28 000 ruħ. L-industrija spazjali Ewropea kisbet 40% tas-swieq dinjija tal-manifattura tas-satelliti, it-tnedija tagħhom u l-forniment ta' servizzi permezz ta' l-użu tagħhom. L-Ewropa hija l-bażi ta' tlieta mill-ħames l-akbar operaturi ta' sistemi mobbli permezz tas-satellita fid-dinja. Il-komunikazzjonijiet bis-satellita jirrappreżentaw 40% tad-dħulijiet attwali tas-settur spazjali Ewropew. L-użu effiċjenti u koerenti ta' l-ispektrum tar-radju huwa essenzjali għall-iżvilupp tas-servizzi ta' komunikazzjoni elettronika u jista' jgħin lill-Komunità Ewropea fl-impenn tagħha biex tinkoraġġixxi t-tkabbir, il-kompetittività u l-impjiegi. Huwa mistenni li t-tnedija kummerċjali tas-servizzi mobbli permezz tas-satellita ġġib magħha l-innovazzjoni, flessibbiltà akbar u għażla aqwa ta' servizzi għall-konsumaturi Ewropej. |IL-KONSULTAZZJONI MAL-PARTIJIET INTERESSATI U L-EVALWAZZJONI TA’ L-IMPATT |Konsultazzjoni mal-partijiet interessati |211 | Metodi ta’ konsultazzjoni, setturi ewlenin immirati u profil ġenerali tal-parteċipanti Il-qafas ġenerali propost għall-għażla u l-awtorizzazzjoni ta' servizzi mobbli permezz tas-satellita kien suġġett għal konsultazzjoni pubblika li seħħet bejn it-30 ta' Marzu u t-30 ta' Mejju u li kienet indirizzata lejn il-partijiet interessati kollha. Dan il-qafas kien ippubblikat fuq il-websajt tal-Kummissjoni u mill-amministrazzjonijiet nazzjonali ta' l-Istati Membri ta' l-UE. L-industrija tas-satelliti (kemm ta' l-UE kif ukoll mhux ta' l-UE), operaturi tat-telekomunikazzjoni mhux permezz tas-satellita (partikolarment l-operaturi ta' sistemi mobbli), xi ministeri jew awtoritajiet regolatorji nazzjonali ta' l-Istati Membri u ta' l-Aġenzija Spazjali Ewropea kienu l-parteċipanti ewlenin. Il-kontribuzzjonijiet tagħhom ġew ippubblikati fuq il-Websajt tal-Kummissjoni. |212 | Sommarju tat-tweġibiet u kif tqiesu Il-konsultazzjoni uriet l-appoġġ wiesa' minn fost il-partijiet interessati, l-Istati Membri u l-pajjiżi kandidati potenzjali, għall-koordinazzjoni fuq skala Komunitarja ta' l-għażla u l-awtorizzazzjoni ta' operaturi ta' komunikazzjoni mobbli pan-Ewropea permezz tas-satellita. Ħafna mill-parteċipanti appoġġaw ukoll il-metodi u kriterji ta' għażla proposti mill-Kummissjoni. Xi rekwiżiti ddetaljati tal-metodi u kriterji ta' għażla kienu suġġetti ta' opinjonijiet diverġenti, li spiss kienu jirriflettu l-interessi speċifiċi tal-parteċipanti. Mistenni li dawn id-dettalji jiġu indirizzati waqt l-implimentazzjoni tal-proposta permezz ta' proċeduri ta' komitoloġija. Filwaqt li xi partijiet interessati talbu għal aktar flessibbiltà fuq skala nazzjonali, b'mod partikolari f'dak li għandu x'jaqsam maż-żmien li fih jinħarġu l-awtorizzazzjonijiet nazzjonali, xi parteċipanti oħra talbu għal koordinazzjoni aqwa tal-proċeduri ta' awtorizzazzjoni nazzjonali. Il-Kummissjoni tqis li l-proposta tilħaq bilanċ raġonevoli bejn il-ħtieġa li min-naħa waħda, fl-UE kollha jiġu żgurati riżultati konsistenti u sinkronizzati fil-qasam ta' l-awtorizzazzjoni, u min-naħa l-oħra, jiġi żgurat li jitqiesu ċ-ċirkustanzi u regolamenti nazzjonali rilevanti. |213 | Bejn it-30/03/2007 u t-30/05/2007 saret konsultazzjoni miftuħa fuq l-Internet. Il-Kummissjoni rċeviet 35 risposta. Ir-riżultati huma disponibbli fis-sit: http://ec.europa.eu/information_society/policy/radio_spectrum/ongoing_consult/2ghz_mss_comments/index_en.htm. |Il-ġbir u l-użu ta’ għarfien espert |221 | Oqsma ta’ għarfien xjentifiku/espert involuti Il-kundizzjonijiet tekniċi armonizzati u l-kwistjonijiet regolatorji rilevanti għall-għażla u l-awtorizzazzjoni ta' servizzi mobbli permezz tas-satellita fil-meded ta' 2 GHz fil-Komunità. |222 | Il-metodoloġija użata Analiżi u rappurtar dwar il-kundizzjonijiet tekniċi abbażi ta' mandat konformi mad-Deċiżjoni 676/2002/KE dwar l-Ispettri tar-Radju; laqgħat regolari ma' l-esperti nazzjonali rigward kwistjonijiet regolatorji; konsultazzjoni pubblika. |223 | L-organizzazzjonijiet/esperti ewlenin ikkonsultati Il-Konferenza Ewropea ta' l-Amministrazzjonijiet tal-Posta u Telekomunikazzjoni (CEPT); esperti mill-amministrazzjonijiet ta' l-Istati Membri fil-kuntest tal-grupp informali ta' esperti fl-MSS u fil-kuntest tal-grupp ta' ħidma dwar l-awtorizzazzjonijiet u d-drittijiet ta' użu tal-COCOM; dipartimenti oħra tal-Kummissjoni li jittrattaw kwistjonijiet regolatorji. |2249 | Sommarju tal-pariri miksuba u użati Ma ssemmietx l-eżistenza ta’ riskji potenzjalment serji u b’konsegwenzi irriversibbli. |225 | F'dak li għandu x'jaqsam ma' kundizzjonijiet tekniċi, il-koeżistenza, fl-istess żona ġeografika, ta' sistemi li kapaċi jipprovdu servizzi mobbli permezz tas-satellita u sistemi li jipprovdu esklussivament servizzi mobbli terrestri fl-istess spektrum mingħajr interferenzi li jagħmlu l-ħsara ma hijiex possibbli. Għalhekk, għandha tingħata allokazzjoni primarja għall-ispektrum li jintuża għas-servizzi mobbli permezz tas-satellita. Fir-rigward ta' kwistjonijiet regolatorji, kien meqjus li proċess ta' eżaminazzjoni li ssir fi stadji segwit minn proċedura ta' għażla komparattiva jkun l-aktar proċess ta' għażla xieraq. Ġiet enfasizzata wkoll il-ħtieġa li tinstab soluzzjoni malajr għall-kwistjonijiet regolatorji. |226 | Mezzi użati biex l-għarfien espert isir disponibbli pubblikament Ir-rapport tas-CEPT huwa disponibbli pubblikament fuq din il-websajt tal-Kummissjoni: http://ec.europa.eu/information_society/policy/radio_spectrum/activities/rsc_work/meetings_2006/index_en.htm. Is-CEPT organizzat ukoll konsultazzjoni pubblika dwar ir-rapport tagħha u dwar l-abbozz tad-Deċiżjoni ECC/DEC/(06)09 ta' l-1 ta' Diċembru 2006. Diversi rapporti dwar kwistjonijiet regolatorji huma disponibbli pubblikament fuq il-websajt tal-Kummissjoni: http://ec.europa.eu/information_society/policy/radio_spectrum/by_topics/mss/index_en.htm. Il-kontributi tal-parteċipanti fil-konsultazzjoni pubblika huma disponibbli wkoll fuq din il-websajt tal-Kummissjoni: http://ec.europa.eu/information_society/ policy/radio_spectrum/ongoing_consult/2ghz_mss_comments/index_en.htm. |230 | Il-valutazzjoni ta’ l-impatt L-għażla li ma jitteħdux miżuri twassal biex l-Istati Membri jagħtu d-drittjiet għall-użu ta' l-ispektrum lil diversi sistemi tas-satellita, bil-konsegwenzi li ġejjin: li ma jiġux eliminati l-ostakoli għas-suq intern għall-MSS pan-Ewropej; il-kopertura pan-Ewropea, li hija l-qofol ta' dawn is-servizzi, tiġi mhedda serjament; jiġi massimizzat ir-riskju ta' interferenza. Fiċ-ċirkustanzi ta' bħalissa, mezz xieraq biex jiġi żgurat it-tqassim ta' l-ispektrum fil-Komunità, huwa dak ta' mekkaniżmu ta' għażla u awtorizzazzjoni li permezz tiegħu l-operaturi tas-satellita u l-meded ta' l-ispektrum għal kull operatur jintgħażlu b'mod ikkoordinat mill-Kummissjoni bl-għajnuna ta' kumitat. Fid-dawl tad-domanda espliċita għall-ispektrum f'dawn il-meded, dan il-mekkaniżmu jitqies li jiżgura wkoll il-bilanċ ġust bejn il-konsistenza transkonfinali u l-ħeffa li biha tittieħed l-azzjoni. |L-ELEMENTI ġURIDIċI TAL-PROPOSTA |305 | Sommarju ta’ l-azzjoni proposta Id-deċiżjoni proposta għandha tipprovdi qafas ġuridiku għall-għażla u l-awtorizzazzjoni tas-servizzi ta' komunikazzjoni mobbli permezz tas-satellita. Din id-deċiżjoni għandha tittieħed b'konsistenza ma' l-għanijiet ġenerali u skond il-proċedura ta' għażla kompetittiva deskritta fil-proposta. Il-Kummissjoni, megħjuna mill-Kumitat tal-Komunikazzjonijiet, għandha tkun involuta fit-teħid ta' din id-deċiżjoni. L-awtorizzazzjoni (drittijiet għall-użu ta' l-ispektrum tar-radju) ta' l-operaturi magħżula għandha tingħata fuq skala nazzjonali, u tkun suġġetta wkoll għal sett minimu ta' kundizzjonijiet armonizzati li jkun stipulat fil-proposta. |310 | Bażi ġuridika L-Artikolu 95 KE |320 | Il-prinċipju tas-sussidjarjetà Il-prinċipju tas-sussidjarjetà japplika sakemm il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jintlaħqu biżżejjed mill-Istati Membri għar-raġunijiet li ġejjin: |321 | Filwaqt li l-operaturi jiġu magħżula u awtorizzati fuq skala nazzjonali skond il-qafas regolatorju eżistenti ta' l-UE għall-komunikazzjoni elettronika, fil-każ tal-komunikazzjoni mobbli permezz tas-satellita, l-ammont limitat ta' spektrum disponibbli x'aktarx li jkun jeħtieġ għażla ta' ammont limitat ta' operaturi tas-satellita. Barra minn hekk, il-komunikazzjonijiet bis-satellita jmorru 'l hinn mill-fruntieri nazzjonali u għalhekk jistgħu jiġu ġestiti aħjar permezz ta' miżuri Komunitarji milli permezz ta' regoli nazzjonali biss. Is-servizzi pan-Ewropej permezz tas-satellita huma element importanti tas-suq intern u jistgħu jagħtu kontribwit sostanzjali sabiex jintlaħqu l-għanijiet ta' l-UE. |323 | L-għażla u l-għoti ta' drittijiet għall-istess spektrum lil diversi operaturi tas-satellita fi Stati Membri differenti ma tippermettix li s-satelliti jkopru ż-żona naturali tagħhom, li min-natura tagħha tkopri għadd kbir ta' pajjiżi; iżżid ir-riskju tat-tifrik tas-suq tal-komunikazzjonijiet bis-satellita u telimina l-vantaġġ naturali li s-satelliti jgawdu fuq mezzi oħra ta' komunikazzjoni. Il-karattru mobbli tas-servizzi involuti jfisser ukoll li ċ-ċittadini li jivvjaġġaw fl-UE jkunu jistgħu jgawdu mid-disponibbiltà ta' dawn is-servizzi madwar l-UE kollha. |Azzjoni Komunitarja għandha twettaq aħjar l-għanijiet tal-proposta għar-raġunijiet li ġejjin: |324 | Kemm l-effett, kif ukoll l-iskala ta' l-azzjoni ta' l-UE jiddependu mill-għażla li jkun hemm l-istess operaturi għall-UE kollha u milli jkun żgurat li l-istess spektrum jiġi allokat lil operaturi tas-satellita speċifiċi f'kull Stat Membru. B'dan il-mod, l-operaturi magħżula jkunu jistgħu jipprovdu serviżżi mobbli permezz tas-satellita fuq skala pan-Ewropea, u jisfruttaw il-vantaġġi kollha tal-komunikazzjonijiet bis-satellita. Dan l-għan ma jistgħax jintlaħaq fuq skala nazzjonali. |325 | Deċiżjoni unika u li torbot, fir-rigward ta' l-għażla ta' l-operaturi li jingħatalhom l-istess spektrum, f'kull Stat Membru, hija l-mezz l-aktar effikaċi li jiżgura l-introduzzjoni kkoordinata tas-sistemi mobbli permezz tas-satellita fl-UE. |327 | It-teħid "ċentrali" ta' deċiżjonijiet jintuża biss għall-għażla ta' l-operaturi li tingħatalhom parti speċifika ta' l-ispektrum għall-komunikazzjonijiet mobbli permezz tas-satellita. L-awtorizzazzjoni proprja (allokazzjoni ta' l-ispektrum) għandha ssir minn kull Stat Membru, suġġetta għal għadd ta' kundizzjonijiet ta' awtorizzazzjoni armonizzati. L-Istati Membri jkunu jistgħu jżidu kundizzjonijiet speċifiċi f'oqsma li ma jkunux armonizzati mid-Deċiżjoni, b'konformità mal-liġi Komunitarja. |Għaldaqstant, il-proposta hija konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità minħabba r-raġunijiet li ġejjin: |331 | Il-proposta toħloq mekkaniżmu għall-koordinament ta' l-għażla u d-definizzjoni ta' ċerti kundizzjonijiet li magħhom jintrabtu d-drittijiet ta' l-użu ta' l-ispektrum. Ma taffettwax id-dritt ta' l-Istati Membri li jagħtu l-awtorizzazzjonijiet għall-użu ta' l-ispektrum jew li jistabbilixxu kundizzjonijiet speċifiċi għall-forniment ta' servizzi f'żoni li ma humiex armonizzati. L-Istati Membri jiġu involuti mill-qrib fit-tfassil tad-dettalji tal-proċedura ta' l-għażla. |332 | L-ispiża finanzjarja għall-Komunità għandha tkun waħda minima u limitata biss għall-ispejjeż ta' organizzazzjoni u implimentazzjoni tal-proċess ta' l-għażla. Il-piż amminstrattiv ser jinqasam bejn il-Kummissjoni u l-Istati Membri, li jibgħu involuti fil-proċess ta' l-għażla permezz tal-Kumitat tal-Komunikazzjonijiet u li sussegwentement joħorġu l-awtorizzazzjonijiet. B'mod ġenerali, proċess ċentrali ta' l-għażla ser jieħu post għadd kbir ta' proċessi ta' l-għażla fl-Istati Membri, u għalhekk għandu jwassal għal tnaqqis konsiderevoli tal-piż regolatorju kemm għall-amministrazzjonijiet nazzjonali kif ukoll għall-applikanti. |L-għażla ta’ l-istrumenti |341 | Strumenti proposti: oħrajn. |342 | Mezzi oħrajn ma jkunux xierqa minħabba r-raġunijiet li ġejjin: Is-sitwazzjoni teħtieġ proċedura effikaċi u vinkolanti għall-għażla ta' l-operaturi tas-satellita. Id-deċiżjoni toħloq mekkaniżmu biex dan isir, kif ukoll toħloq ċerti obbligi għall-Istati Membri li jirrigwardaw in-natura tal-komunikazzjonijiet bis-satellita. Direttiva ma tkunx xierqa biex toħloq dan il-mekkaniżmu. Ma huwiex meħtieġ regolament, għaliex il-proposta hija limitata għal inizjattiva ta' għażla u awtorizzazzjoni waħda biss. |L-IMPLIKAZZJONIJIET GħALL-BAġIT |401 | L-ispiża għall-implimentazzjoni ta' din il-proposta ser tkun limitata biss għall-ispiża tal-proċedura ta' l-għażla. |INFORMAZZJONI ADDIZZJONALI |510 | Semplifikazzjoni |511 | Il-proposta tipprovdi għas-semplifikazzjoni tal-proċeduri amministrattivi għall-awtoritajiet pubbliċi (ta’ l-UE jew nazzjonali) u għall-partijiet privati. |513 | Il-koordinazzjoni ta' l-għażla ser tnaqqas il-piż ta' proċeduri amministrattivi relatati ma' l-allokazzjoni ta' l-ispektrum f'kull Stat Membru. L-Istati Membri ser jikkooperaw fil-Kumitat tal-Komunikazzjonijiet taħt it-tmexxija tal-Kummissjoni. Ser tiġi limitata d-duplikazzjoni ta' proċeduri amministrattivi. |514 | Minflok ma jkollhom joqogħdu fuq 27 proċedura nazzjonali differenti għall-għażla tas-sistemi, l-applikanti ser igawdu minn proċedura kkoordinata; il-konsultazzjoni pubblika diġà saret b'dan il-mod. |570 | Spjegazzjoni ddettaljata tal-proposta It-Titolu I jiddeskrivi l-għan, l-ambitu u d-definizzjonijiet tad-deċiżjoni. Il-proċedura ta' l-għażla hija stipulata fit-Titolu II. L-operaturi ser jiġu magħżula permezz ta' proċedura ta' għażla komparattiva li tkun organizzata mill-Kummissjoni bl-għajnuna tal-Kumitat tal-Komunikazzjonijiet, bil-possibbiltà ta' pariri minn esperti esterni. Il-proposta tistipula l-elementi ewlenin tal-proċedura u tal-kriterji. It-Titolu III jipprevedi li l-Istati Membri għandhom jagħtu awtorizzazzjonijiet lil dawk l-entitajiet magħżula mill-Kummissjoni. Jistipula ċerti kundizzjonijiet komuni li jridu jintrabtu magħhom l-awtoritajiet nazzjonali kollha. It-Titolu IV jinkludi d-dispożizzjonijiet ġenerali u finali, fosthom dawk li jikkonċernaw il-Kumitat, li ser jimxi skond il-proċeduri konsultattivi u regolatorji. Id-deċiżjoni proposta hija indirizzata lill-Istati Membri. |1.  2007/0174 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-għażla u l-awtorizzazzjoni ta' sistemi li jipprovdu servizzi mobbli permezz tas-satellita (MSS)(Test b'rilevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,Wara li kkunsidraw il-proposta mill-Kummissjoni[1],Wara li kkunsidraw l-opinjoni tal-Kumitat Ekonomiku u Soċjali Ewropew[2],Wara li kunsidraw l-opinjoni tal-Kumitat tar-Reġjuni[3],Skond il-proċedura stabbilita fl-Artikolu 251 tat-Trattat[4],Billi:(1) Kif ikkonfermat mill-Kunsill fil-konklużjoni tiegħu tat-3 ta' Diċembru 2004, l-użu effettiv u koerenti ta' l-ispektrum tar-radju huwa essenzjali għall-iżvilupp tas-servizzi ta' komunikazzjoni elettronika u jinkoraġġixxi t-tkabbir, il-kompetittività u l-impjiegi; Għandu jitħaffef l-aċċess għall-ispektrum, biex tittejjeb l-effiċjenza u tiġi mħeġġa l-innovazzjoni, kif ukoll biex l-utenti jkollhom flessibbiltà akbar u l-konsumaturi jkollhom aktar għażla, filwaqt li jibqgħu imħarsa l-għanijiet ta' interess ġenerali.(2) Il-Parlament Ewropew, fir-Riżoluzzjoni tiegħu Nru 2006/2212 "Lejn Politika Ewropea għall-Ispektrum tar-Radju" ta' l-14 ta' Frar 2007, emfasizza l-importanza tal-komunikazzjonijiet għar-reġjuni rurali u anqas żviluppati, li għalihom, it-tixrid tal- broadband , ta' komunikazzjonijiet mobbli fi frekwenzi baxxi u t-teknoloġiji wireless ġodda jistgħu joffru soluzzjonijiet effiċjenti biex tinkiseb il-kopertura universali tas-27 Stati Membri ta' l-UE, bil-mira li jintlaħaq żvilupp sostenibbli fiż-żoni kollha[5]. Il-Parlament Ewropew innota wkoll li s-sistemi ta' l-Istati Membri għall-allokazzjoni u użu ta' l-ispektrum ivarjaw ħafna bejniethom u li dawn id-differenzi jirrappreżentaw ostakoli serji għall-kisba ta' suq waħdieni li jiffunzjona sew.(3) Il-Kummissjoni, fil-Komunikazzjoni tagħha tas-26 ta' April 2007 dwar il-Politika Spazjali Ewropea[6], stipulat ukoll l-għan li tiġi ffaċilitata l-introduzzjoni tas-servizzi ta' komunikazzjoni bis-satellita ġodda, b'mod partikolari, permezz ta' l-aggregazzjoni tad-domanda f'zoni rurali u mbegħda, filwaqt li saħqet dwar il-ħtieġa ta' liċenzjar pan-Ewropew għas-servizzi bis-satellita u l-ispektrum.(4) Id-Direttiva 2002/21/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju komuni għal netwerks u servizzi ta' komunikazzjoni elettronika (Direttiva Qafas)[7] għandha l-għanijiet li tinkoraġġixxi l-użu effiċjenti u tiżgura l-ġestjoni effikaċi tal-frekwenzi tar-radju u tar-riżorsi ta' numerazzjoni, li telimina l-ostakoli li għadhom qed ixekklu l-forniment tan-netwerks u servizzi rilevanti, li tiżgura li ma jkunx hemm diskriminazzjoni u li tinkoraġġixxi t-twaqqif u l-iżvilupp ta' netwerks trans-Ewropej u l-interoperabbiltà tas-servizzi pan-Ewropej.(5) L-introduzzjoni ta' sistemi ġodda li jipprovdu servizzi mobbli permezz tas-satellita (MSS) għandha tikkontribwixxi għall-iżvilupp tas-suq intern u ttejjeb il-kompetizzjoni billi żżid id-disponibbiltà tas-servizzi pan-Ewropej u l-konnettività minn tarf sa ieħor kif ukoll billi tinkoraġġixxi investimenti li jrendu. Is-servizzi MSS jikkostitwixxu pjattaforma innovattiva u alternattiva għal diversi tipi ta' servizzi pan-Ewropej ta' telekomunikazzjonijiet u ta' xandir/ multicasting , ikun xi jkun il-lok ta' l-utenti finali, bħal aċċess veloċi għall-internet/intranet, multimedja mobbli u protezzjoni ċivili u għajnuna f'każijiet ta' diżastri. Partikolarment, dawn is-servizzi jistgħu jtejbu l-kopertura ta' żoni rurali fil-Komunità, u b'hekk inaqqsu d-distakk diġitali (fis-sens ġeografiku), u fl-istess ħin jikkontribwixxu għall-kompetittività ta' l-industriji Ewropej tat-teknoloġija ta' l-informatika u komunikazzjoni, b'konsistenza ma' l-għanijiet ta' l-Istrateġija mġedda ta' Lisbona.(6) Min-natura tagħhom, il-komunikazzjonijiet bis-satellita imorru 'l hinn mill-fruntieri nazzjonali, u għalhekk aktar jistgħu jkunu suġġetti għal regolamenti internazzjonali jew reġjonali milli għal dawk nazzjonali biss. Is-servizzi pan-Ewropej permezz tas-satellita huma element importanti tas-suq intern u jistgħu jagħtu kontribut sostanzjali sabiex jintlaħqu l-għanijiet ta' l-UE, bħall-espansjoni tal-kopertura ġeografika tal- broadband konformi ma' l-inizjattiva i2010[8]. Fis-snin li ġejjin ser jinbtu użijiet ġodda għas-sistemi mobbli permezz tas-satellita.(7) Id-Deċiżjoni 2007/98/KE tal-Kummissjoni ta' l-14 ta' Frar 2007 dwar l-użu armonizzat ta' l-ispektrum tar-radju fil-meded ta' frekwenzi ta' 2 GHz għall-implimentazzjoni ta' sistemi li jipprovdu servizzi mobbli permezz tas-satellita[9] tipprevedi li mill-1 ta' Lulju 2007, l-Istati Membri għandhom jagħmlu dawn il-meded ta' frekwenzi disponibbli għas-sistemi li jipprovdu servizzi mobbli permezz tas-satellita fil-Komunità.(8) Il-ġestjoni teknika ta' l-ispektrum tar-radju, kif organizzata bid-Deċiżjoni 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika dwar l-ispettru (spektrum) tar-radju fil-Komunità Ewropea (Deċiżjoni dwar l-Ispettri tar-Radju)[10] b'mod ġenerali u bid-Deċiżjoni 2007/98/KE tal-Kummissjoni b'mod partikolari, ma tkoprix il-proċeduri għall-allokazzjoni ta' l-ispektrum u l-għoti ta' drittijiet għall-użu ta' frekwenzi tar-radju.(9) B'riserva għall-Artikolu 8 tad-Direttiva 2002/20/KE tal-Parlament Ewropew u tal-Kunsill tas-7 ta' Marzu 2002 dwar l-awtorizzazzjoni ta' netwerks u servizzi ta' komunikazzjonijiet elettroniċi (Direttiva ta' Awtorizzazzjoni)[11], l-operaturi ta' sistemi mobbli permezz tas-satellita jiġu magħżula u awtorizzati fuq skala nazzjonali skond il-qafas regolatorju eżistenti ta' l-UE għall-komunikazzjoni elettronika.(10) Ir-regolamenti ta' l-Unjoni Internazzjonali tal-Telekomunikazzjoni (ITU) jistabbilixxu l-proċeduri għall-koordinazzjoni tal-frekwenzi tar-radju għas-satellita bħala strument għall-ġestjoni ta' interferenzi li jagħmlu l-ħsara, iżda ma jkoprux l-għażla jew l-awtorizzazzjoni.(11) Sabiex iżommu lill-Istati Membri milli jieħdu deċiżjonijiet li jistgħu jwasslu għat-tifrik tas-suq intern u jimminaw l-għanijiet indikati fl-Artikolu tad-Direttiva Qafas, il-kriterji ta' l-għażla għal sistemi mobbli permezz tas-satellita għandhom jiġu armonizzati biex il-proċess ta' l-għażla jwassal għad-disponibbiltà ta' l-istess sett ta' servizzi mobbli permezz tas-satellita madwar l-Ewropa kollha. L-investiment qawwi u bil-quddiem meħtieġ għall-iżvilupp tas-sistemi mobbli permezz tas-satellita u r-riskji teknoloġiċi u finanzjari kbar assoċjati jeħtieġu ekonomija ta' skala għal sistemi ta' dan it-tip fil-forma ta' kopertura geografika mifruxa pan-Ewropea, biex b'hekk jibqgħu ekonomikament vijabbli.(12) Barra minn hekk, biex tirnexxi, it-tnedija ta' dawn is-servizzi teħtieġ il-koordinazzjoni ta' l-azzjoni regolatorja mill-Istati Membri. Id-differenzi bejn il-proċeduri ta' għażla nazzjonali xorta jistgħu joħolqu t-tifrik tas-suq intern minħabba l-implimentazzjoni diverġenti tal-kriterji ta' l-għażla, fosthom minħabba l-importanza li jingħataw kriterji differenti, jew minħabba l-limiti ta' żmien differenti tal-proċeduri ta' l-għażla. Dan iwassal għal tilqita ta' applikanti differenti li jkun irnexxilhom jiksbu l-awtorizzazzjoni, iżda dan imur kontra n-natura pan-Ewropea ta' dawn is-servizzi mobbli permezz tas-satellita. L-għażla ta' operaturi ta' sistemi mobbli differenti minn diversi Stati Membri tista' tirriżulta f'sitwazzjonijiet kumplessi ta' interferenzi li jagħmlu l-ħsara jew saħansitra tista' tfisser li operatur li jkun ġie magħżul ma jitħalliex jipprovdi servizz pan-Ewropew, per eżempju, meta frekwenzi differenti tar-radju jkunu allokati lill-operatur fi Stati Membri differenti. Għaldaqstant, l-armonizzazzjoni tal-kriterji ta' l-għażla għandha tkun ikkompletata bit-twaqqif ta' mekkaniżmu komuni ta' l-għażla li jwassal għal għażla kkoordinata għall-Istati Membri kollha.(13) Peress li l-awtorizzazzjoni ta' l-operaturi ta' sistemi mobbli permezz tas-satellita magħżula tinvolvi l-ħtieġa li dawn l-awtorizzazzjonijiet ikunu marbuta ma' xi kundizzjonijiet u li titqies firxa wiesgħa ta' dispożizzjonijiet nazzjonali applikabbli fil-qasam tal-komunikazzjoni elettronika, il-kwistjonijiet ta' awtorizzazzjoni għandhom jiġu indirizzati mill-awtoritajiet nazzjonali kompetenti ta' l-Istati Membri. Madankollu, sabiex tkun żgurata l-konsistenza bejn is-sistemi ta' awtorizzazzjoni ta' Stati Membri differenti, fuq skala Komunitarja, għandhom jiġu stabbiliti dispożizzjonijiet dwar l-allokazzjoni sinkronizzata ta' l-ispektrum u dwar il-kondizzjonijiet ta' awtorizzazzjoni armonizzata, mingħajr preġudizzju għall-kundizzjonijiet nazzjonali speċifiċi kompatibbli mal-leġiżlazzjoni Komunitarja.(14) Meta jitqies il-perjodu relattivament twil u l-kumplessità tal-miżuri ta' żvilupp tekniku meħtieġa għat-tnedija ta' servizzi bis-satellita, bħala parti mill-proċedura ta' l-għażla, għandu jiġi mkejjel il-progress li jsir fl-iżvilupp tekniku u kummerċjali tas-sistemi mobbli permezz tas-satellita.(15) Hu maħsub li f'siti fissi jintużaw komponenti terrestri kumplimentari sabiex tiżdied id-disponibbiltà tas-servizzi mobbli permezz tas-satellita f'żoni fejn il-komunikazzjoni (bil-kwalità mixteqa) ma' stazzjon spazjali wieħed jew aktar ma tistax tkun garantita. Għalhekk, l-awtorizzazzjoni ta' komponenti terrestri kumplimentari ta' dan it-tip tkun tiddependi l-aktar fuq dawk il-kundizzjonijiet rilevanti għaċ-ċirkustanzi lokali. Għaldaqstant, dawn għandhom jiġu magħżula u awtorizzati fuq skala nazzjonali, u suġġetti għall-kundizzjonijiet stabbiliti mill-leġiżlazzjoni Komunitarja.(16) L-ammont limitat ta' spektrum tar-radju disponibbli jfisser li l-għadd ta' impriżi li jistgħu jintgħażlu u jiġu awtorizzati huwa limitat ukoll. Madankollu, jekk mill-proċess ta' l-għażla jsir magħruf li l-skarsezza ta' l-ispektrum tar-radju ma teżistx, għandha tintuża proċedura simplifikata ta' għażla flimkien ma' għadd minimu ta' rekwiżiti li jiġu imposti fuq l-operaturi ta' sistemi mobbli permezz tas-satellita magħżula bħala kundizzjonijiet marbuta ma' l-awtorizzazzjonijiet.(17) Filwaqt li l-monitoraġġ ta' l-użu ta' l-ispektrum tar-radju mill-operaturi ta' sistemi mobbli permezz tas-satellita awtorizzati u kwalunkwe miżuri ta' infurzar li jittieħdu għandhom isiru fuq skala nazzjonali, il-Kummissjoni għandha jkollha l-possibbiltà li tiddefinixxi l-metodi ta' proċedura għall-monitoraġġ ikkoordinat u/jew għall-infurzar.(18) Il-miżuri meħtieġa għall-implimentazzjoni ta’ din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistipula l-proċeduri biex il-Kummissjoni tkun tista’ tħaddem is-setgħat ta’ implimentazzjoni mogħtija lilha[12].(19) Peress li l-Istati Membri ma jirnexxilhomx jiksbu biżżejjed l-għan ta' l-azzjoni proposta, jiġifieri li tistabbilixxi qafas komuni għall-għażla u l-awtorizzazzjoni ta' l-operaturi ta' sistemi mobbli permezz tas-satellita, li allura, minħabba l-iskala u l-effetti ta' l-azzjoni, jista' jinkiseb aħjar fuq skala Komunitarja, il-Komunità tista' tadotta xi miżuri, b'konformità mal-prinċipju ta' sussidjarjetà kif stipulat fl-Artikolu 5 tat-Trattat. Skond il-prinċipju tal-proporzjonalità kif stipulat f'dan l-Artikolu, din id-Deċiżjoni ma tmurx lil hinn minn dak li hu meħtieġ sabiex tinkiseb dik il-mira,ADOTTAW DIN ID-DEĊIŻJONI:TITOLU I GĦAN, AMBITU U DEFINIZZJONIJIETARTIKOLU 1: L-GħAN U L-AMBITU1. L-għan ta' din id-Deċiżjoni huwa li tinħoloq proċedura Komunitarja għall-għażla komuni ta' l-operaturi ta' sistemi mobbli permezz tas-satellita kif ukoll li jistipula dispożizzjonijiet għall-awtorizzazzjoni kkoordinata mill-Istati Membri ta' l-operaturi magħżula biex jużaw l-ispektrum tar-radju għat-tħaddim ta' sistemi mobbli permezz tas-satellita, sabiex jitħaffef l-iżvilupp ta' suq intern kompetittiv għas-servizzi mobbli permezz tas-satellita fil-Komunità.2. L-operaturi ta' sistemi mobbli permezz tas-satellita għandhom jintgħażlu permezz ta' proċedura Komunitarja, b'konformità mad-dispożizzjonijiet stipulati fit-Titolu II.3. L-operaturi magħżula ta' sistemi mobbli permezz tas-satellita għandhom jiġu awtorizzati mill-Istati Membri, b'konformità mad-dispożizzjonijiet stipulati fit-Titolu III.4. L-operaturi magħżula ta' komponenti terrestri kumplimentari ta' sistemi mobbli permezz tas-satellita għandhom jiġu awtorizzati mill-Istati Membri, b'konformità mad-dispożizzjonijiet stipulati fit-Titolu III.5. Din id-Deċiżjoni tgħodd għall-medda ta' frekwenza ta' 2 GHz, li għall-komunikazzjonijiet mid-dinja lejn l-ispazju tikkonsisti mill-ispektrum tar-radju 1980-2010 MHz, u 2170-2200 MHz għall-komunikazzjonijiet mill-ispazju lejn id-dinja, b'konformità mad-Deċiżjoni 2007/98/KE.Artikolu 2 Definizzjonijiet1. Għall-fini ta' din id-Deċiżjoni, id-definizzjonijiet stipulati fid-Direttiva 2002/21/KE u fid-Direttiva 2002/20/KE huma validi.2. Il-definizzjonijiet li ġejjin huma validi ukoll:(a) 'sistemi mobbli permezz tas-satellita' tfisser netwerks u faċilitajiet assoċjati li kapaċi jipprovdu servizzi ta' komunikazzjoni bir-radju bejn stazzjon mobbli terrestri u stazzjon spazjali wieħed jew aktar, jew bejn stazzjonijiet mobbli terrestri permezz ta' stazzjon spazjali jew aktar, jew bejn stazzjon mobbli terrestri u stazzjon kumplimentari terrestri jew aktar li jintuża/w f'siti fissi. Sistema ta' dan it-tip għandu jkollha mill-anqas stazzjon terrestri wieħed;(b) 'komponenti terrestri kumplimentari' ta' sistemi mobbli permezz tas-satellita, tfisser stazzjonijiet terrestri li jintużaw f'siti fissi sabiex itejbu d-disponibbiltà tas-servizz mobbli permezz tas-satellita f'żoni fejn il-komunikazzjoni (bil-kwalità mixtieqa) ma' stazzjon spazjali jew aktar ma tistax tkun garantita.TITOLU IIIL-PROĊEDURA TA’ L-GĦAŻLAARTIKOLU 3 PROċEDURA TA' GħAżLA KOMPARATTIVA1. Il-Kummissjoni għandha torganizza proċedura ta' għażla komparattiva sabiex tintuża fl-għażla ta' l-operaturi ta' sistemi mobbli permezz tas-satellita. B'konformità ma' l-Artikolu 10, il-Kummissjoni għandha torganizza din il-proċedura bl-għajnuna tal-Kumitat tal-Komunikazzjonijiet.2. Il-proċedura għandha timmira li ddaħħal l-użu tal-medda ta' frekwenza ta' 2 GHz mingħajr dewmien żejjed filwaqt li tippermetti li l-applikanti jkollhom opportunità ġusta u bla diskriminazzjoni biex jipparteċipaw fil-proċedura ta' għażla komparattiva.3. Il-Kummissjoni għandha tiddefinixxi, skond il-proċedura msemmija fl-Artikolu 10(2):(a) il-meded ta' frekwenza;(b) l-ammont ta' spektrum li għandu jiġi allokat lill-applikanti li jintgħażlu;(c) ir-rekwiżiti ddettaljati tal-proċedura ta' għażla komparattiva;(d) id-dettalji u d-dokumenti li għandhom jiġu inklużi fl-applikazzjonijiet;(e) il-kundizzjonijiet li taħthom tista' tiġi mgħarrfa l-informazzjoni dwar l-applikazzjonijiet.Is-sejħa għall-applikazzjonijiet u kwalunkwe rekwiżiti ddettaljati li joħorġu minn dan il-paragrafu ser jiġu ppubblikati fil-Ġurnal Uffiċjali ta' l-Unjoni Ewropea.4. Għall-analiżi u/jew l-evalwazzjoni ta' l-applikazzjonijiet, il-Kummissjoni tista' titlob il-parir u l-għajnuna ta' esperti esterni. Dawn l-esperti esterni għandhom jintgħażlu abbażi ta' l-għarfien espert u l-livell għoli ta' indipendenza u imparzjalità tagħhom.Artikolu 4 L-ammissibbiltà ta' l-applikazzjonijiet1. Fir-rigward ta' l-ammissibbiltà ta' l-applikazzjonijiet, għandhom jgħoddu r-rekwiżiti li ġejjin:(a) l-applikanti għandhom ikunu stabbiliti fil-Komunità;(b) l-applikazzjonijiet għandhom jindikaw l-ammont ta' spektrum tar-radju li jintalab u għandhom jinkludu dikjarazzjonijiet u provi li jikkonċernaw l-istadji li huma meħtieġa li jintlaħqu u l-kriterji ta' l-għażla kif ukoll kwalunkwe partikularitajiet u dokumenti oħra.2. L-applikazzjonijiet għandhom jiġu sottomessi lill-Kummissjoni.3. Il-Kummissjoni għandha tiddeċiedi dwar l-ammissibbiltà ta' l-applikazzjonijiet. Kwalunkwe deċiżjoni tal-Kummissjoni dwar iċ-ċaħda ta' ammissibbiltà ta' l-applikazzjonijiet għandha tiġi adottata skond il-proċedura msemmija fl-Artikolu 10(2).4. Il-Kummissjoni għandha tinforma lill-applikanti dwar jekk l-applikazzjonijiet tagħhom ġewx meqjusa bħala ammissibbli u tippubblika minnufih il-lista ta' l-applikanti ammissibbli. Il-Kummissjoni tista' titlob lill-applikanti biex jipprovdu informazzjoni addizzjonali f'perjodu ta' żmien speċifiku (bejn 5 u 20 jum tax-xogħol). Jekk din l-informazzjoni ma tingħatax fil-perjodu ta' żmien speċifikat, l-applikazzjoni għandha titqies bħala mhux ammissibbli.Artikolu 5 L-ewwel fażi ta' l-għażla1. Fi żmien 40 jum tax-xogħol mill-pubblikazzjoni tal-lista ta' l-applikanti ammissibbli, il-Kummissjoni għandha teżamina u tiddeċiedi jekk l-applikanti jkunux urew il-livell meħtieġ ta' żvilupp tekniku u kummerċjali tas-sistemi mobbli permezz tas-satellita rispettivi tagħhom. Din id-deċiżjoni għandha tkun ibbażata fuq jekk intlaħqux għadd ta' stadji meħtieġa li huma elenkati fl-Anness ta' din id-Deċiżjoni. Dawn l-istadji għandhom jiġu ddefiniti aktar fid-dettall mill-Kummissjoni skond il-proċedura msemmija fl-Artikolu 10(2). Matul din il-fażi ta' l-għażla, għandhom jitqiesu l-kredibbiltà u l-vijabbiltà tas-sistemi mobbli permezz tas-satellita li ġew proposti.2. Jekk id-domanda totali għall-ispektrum tar-radju mitluba mill-applikanti eliġibbli kollha li jibqgħu jiġu kkunsidrati skond il-paragrafu 1 ta' dan l-Artikolu ma tkunx akbar mill-ammont ta' spektrum tar-radju disponibbli, identifikat mill-Artikolu 3(3), il-Kummissjoni għandha tiddeċiedi, b'konformità mal-proċedura msemmija fl-Artikolu 10(3), li l-applikanti eliġibbli għandhom jintgħażlu kollha u tidentifika l-frekwenzi rispettivi li kull applikant magħżul ikun awtorizzat li juża, f'kull Stat Membru, għat-tħaddim ta' sistema mobbli permezz tas-satellita b'konformità mat-Titolu III.3. Il-Kummissjoni għandha tinforma lill-applikanti dwar jekk l-applikazzjonijiet tagħhom ġewx meqjusa bħala eliġibbli għat-tieni fażi jew jekk ġewx magħżula kif spjegat fil-paragrafu 2, minnufih. Il-Kummissjoni għandha tippublika l-lista ta' applikanti eliġibbli jew magħżula.4. F'każ li ma jkunx hemm applikanti eliġibbli, jew jekk wara l-ewwel fażi ta' l-għażla xorta jibqa' spektrum disponibbli fuq il-medda ta' 2GHz, il-Kummissjoni tista' tiddeċiedi, b'konformità mal-proċedura msemmija fl-Artikolu 10(3), li torganizza proċedura ġdida ta' għażla.Artikolu 6 It-tieni fażi ta' l-għażla1. Jekk id-domanda totali għall-ispektrum tar-radju mitlub mill-applikanti eliġibbli indikat fl-ewwel fażi ta' l-għażla tkun akbar mill-ammont ta' spektrum tar-radju disponibbli, kif identifikat mill-Artikolu 3(3), il-Kummissjoni għandha tagħżel l-applikanti eliġibbli skond dawn il-kriterji:(a) il-vantaġġi li joffru għall-kompetittività u l-benefiċċji għall-konsumaturi;(b) l-effiċjenza ta' l-ispektrum;(c) il-kopertura ġeografika pan-Ewropea;(d) l-għanijiet tal-politika pubblika.2. Ir-rekwiżiti ddettaljati għal kull kriterju ta' għażla għandhom jiġu ddefiniti mill-Kummissjoni skond il-proċedura msemmija fl-Artikolu 10(2). Matul din il-fażi ta' l-għażla, għandhom jitqiesu l-kredibbiltà u l-vijabbiltà tas-sistemi mobbli permezz tas-satellita proposti.3. Fi żmien 80 jum tax-xogħol mill-pubblikazzjoni tal-lista ta' applikanti eliġibbli identifikati fl-ewwel fażi ta' l-għażla, il-Kummissjoni għandha, skond il-proċedura msemmija fl-Artikolu 10(3), tadotta deċiżjoni dwar l-għażla ta' l-applikanti. Id-deċiżjoni għandha tidentifika l-applikanti magħżula kif ukoll il-frekwenzi li kull applikant magħżul jkun awtorizzat li juża, minn kull Stat Membru, għat-tħaddim ta' sistema mobbli permezz tas-satellita konformi mat-Titolu III.TITOLU IIIL-AwtorizzazzjoniARTIKOLU7 L-AWTORIZZAZZJONI TA' L-APPLIKANTI MAGħżULA1. L-Istati Membri li jkunu ser jiġu koperti mis-sistema ta' l-applikant magħżul għandhom jiżguraw li l-awtoritajiet kompetenti tagħhom jagħtu lil dan l-applikant kwalunkwe dritt għall-użu tal-frekwenza tar-radju speċifika identifikata fid-deċiżjoni tal-Kummissjoni adottata skond l-Artikolu 5(2) u l-Artikolu 6(3) u kwalunkwe awtorizzazzjoni neċessarja għat-tħaddim ta' sistema mobbli permezz tas-satellita. Id-deċiżjoni tal-Kummissjoni għandha tistabbilixxi l-limitu ta' żmien li fih għandhom jingħataw id-drittijiet u l-awtorizzazzjonijiet.2. Id-drittijiet koperti mill-paragrafu 1 ta' dan l-Artikolu għandhom ikunu suġġetti għal dawn il-kundizzjonijiet komuni:(a) l-applikanti għandhom jużaw l-ispektum tar-radju li jkun ġie allokat lilhom sabiex jipprovdu sistemi mobbli permezz tas-satellita;(b) l-applikanti għandhom jilħqu l-istadji meħtieġa minnhom u indikati fl-Anness ta' din id-Deċiżjoni sad-dati ta' skadenza definiti mill-Kummissjoni skond il-proċedura msemmija fl-Artikolu 10(2);(c) l-applikanti magħżula skond l-Artikolu 5(2) għandhom jissodisfaw ir-rekwiżiti minimi relatati mal-vantaġġi li joffru għall-kompetittività u l-benefiċċji għall-konsumaturi, l-effiċjenza ta' l-ispektrum, il-kopertura pan-Ewropea, u l-għanijiet ta' interess ġenerali kif definiti aktar fid-detall mill-Kummissjoni skond il-proċedura msemmija fl-Artikolu 10(2);(d) l-applikanti għandhom jagħtu rapport annwali lill-awtoritajiet kompetenti ta' l-Istati Membri, li jispjega ċar l-istadju ta' żvilupp tas-sistema mobbli permezz tas-satellita tagħhom;(e) l-applikanti għandhom jirrispettaw kwalunkwe impenn li jkunu daħlu għalih fiż-żmien tal-proċedura ta' l-għażla komparattiva;(f) id-drittijiet għall-użu u l-awtorizzazzjonijiet għandhom jingħataw għal tul ta' żmien definit mill-Kummissjoni skond il-proċedura msemmija fl-Artikolu 10(2).Artikolu 8 Komponenti terrestri kumplimentari1. L-Istati Membri għandhom jiżguraw li l-awtoritajiet kompetenti tagħhom, fuq talba, jagħtu lill-applikanti magħżula skond it-Titolu II u awtorizzati li jużaw l-ispektrum b'konformità ma' l-Artikolu 7, kwalunkwe awtorizzazzjonijiet neċessarji għall-forniment ta' komponenti terrestri kumplimentari tas-sistemi mobbli permezz tas-satellita fit-territorji tagħhom.2. L-Istati Membri ma jistgħux jagħżlu jew jawtorizzaw operaturi ta' komponenti terrestri kumplimentari ta' sistemi mobbli permezz tas-satellita qabel ma l-proċedura ta' l-għażla prevista fit-Titolu II titlesta billi tiġi adottata deċiżjoni mill-Kummisjoni b'konformità ma' l-Artikolu 5(2) u l-Artikolu 6(3). Dan, mingħajr preġudizzju għall-użu tal-medda ta' frekwenza ta' 2 GHz minn sistemi differenti minn dawk li jipprovdu servizzi mobbli permezz tas-satellita fl-ambitu tad-Deċiżjoni 2007/98/KE.3. Kwalunkwe awtorizzazzjonijiet nazzjonali li jinħarġu għat-tħaddim ta' komponenti terrestri kumplimentari ta' sistemi mobbli permezz tas-satellita fil-medda ta' frekwenzi ta' 2 GHz għandhom ikunu suġġetti għal dawn il-kundizzjonijiet komuni:(a) l-operaturi għandhom jużaw l-ispektrum tar-radju li jkun ġie allokat lilhom sabiex jipprovdu komponenti terrestri kumplimentari ta' sistemi mobbli permezz tas-satellita;(b) il-komponenti terrestri kumplimentari għandhom ikunu jiffurmaw parti integrali mis-sistema mobbli permezz tas-satellita u għandhom ikunu kkontrollati mill-mekkaniżmu tal-ġestjoni tar-riżorsi u tan-netwerk satellitari. għandhom jużaw l-istess direzzjoni ta' trażmissjoni u l-istess partijiet tal-meded ta' frekwenza bħal dawk użati mill-komponenti satellitari assoċjati u ma għandhomx ikabbru l-ħtieġa ta' spektrum tas-sistema mobbli permezz tas-satellita assoċjata;(c) it-tħaddim indipendenti ta' komponenti terrestri kumplimentari f'każ ta' ħsarat tal-komponent tas-satellita tas-sistema mobbli permezz tas-satellita assoċjata ma għandux idum għal aktar minn tmintax-il xahar;(d) id-drittijiet għall-użu u l-awtorizzazzjonijiet għandhom jingħataw għal tul ta' żmien definit mill-Kummissjoni skond il-proċedura msemmija fl-Artikolu 10(2).Artikolu 9 Il-monitoraġġ u l-infurzar1. L-operaturi awtorizzati għandhom ikunu responsabbli għall-konformità ma' kwalunkwe kundizzjonijiet marbuta ma' l-awtorizzazzjonijiet tagħhom u għall-ħlas ta' kwalunkwe miżati u ħlasijiet applikabbli għall-awtorizzazzjoni u/jew użu, kif meħtieġ mil-liġijiet ta' l-Istati Membri.2. L-Istati Membri għandhom jimmonitorjaw il-konformità ta' l-operaturi awtorizzati mal-kundizzjonijiet ta' l-awtorizzazzjonijiet maħruġa mill-awtoritajiet nazzjonali tagħhom u għandhom jgħarrfu lill-Kummissjoni bir-riżultati ta' dan il-monitoraġġ, fuq bażi annwali.3. Il-Kummissjoni għandha tiddefinixxi, skond il-proċedura msemmija fl-Artikolu 10(2), kwalunkwe metodi ta' proċedura kkoordinati xierqa għall-monitoraġġ u/jew ta' infurzar, inkluż is-sospensjoni jew revoka kkoordinata ta' awtorizzazzjonijiet, b'mod partikolari fil-każijiet ta' ksur tal-kundizzjonijiet komuni previsti fl-Artikolu7(2).TITOLU IVDISPOŻIZZJONIJIET ĠENERALI U FINALIARTIKOLU 10 KUMITAT1. Il-Kummissjoni għandha tkun assistita mill-Kumitat tal-Komunikazzjonijiet stabbilit bl-Artikolu 22 tad-Direttiva 2002/21/KE.2. Kull fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, filwaqt li jitqiesu d-dispożizzjonijiet ta' l-Artikolu 8 tagħha.3. Kull fejn issir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, filwaqt li jitqiesu d-dispożizzjonijiet ta' l-Artikolu 8 tagħha. Il-perjodu ta' żmien stabbilit fl-Artikolu 5(6) tad-Deċiżjoni 1999/468/KE għandu jkun ta' xahar.Artikolu 11 Dħul fis-seħħDin id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 12 DestinatarjiDin id-Deċiżjoni hija indirizzata lill-Istati Membri.Magħmul fi Brussell,Għall-Parlament EwropewIl-PresidentGħall-KunsillIl-PresidentANNESS L-ISTADJI DIVERSI1. Is-sottomissjoni ta' talba għall-koordinazzjoni lill-Unjoni Internazzjonali tat-Telekomunikazzjoni (ITU)2. Il-manifattura tas-satellita3. It-tlestija ta' l-Eżaminazzjoni Kritika tad-Disinn4. Il-ftehim dwar it-tnedija tas-satellita5. Stazzjonijiet Gateway terrestri6. It-tlaqqigħ ta' satelliti7. It-tnedija tas-satelliti8. Il-koordinazzjoni tal-frekwenzi9. Il-forniment ta' servizzi permezz tas-satellita fit-territorji ta' Stati Membri ta' l-UEDIKJARAZZJONI FINANZJARJA LEĠIŻLATTIVA1. L-ISEM TAL-PROPOSTA:L-għażla u l-awtorizzazzjoni ta' Sistemi li Jipprovdu Servizzi Mobbli permezz tas-Satellita (MSS)2. IL-QAFAS ABM / ABBIl-Qasam/Oqsma ta' Politika kkonċernati u l-Attività/Attivitajiet assoċjati:Is-Soċjetà Informatika, i2010: Il-politika dwar il-komunikazzjoni elettronika u s-sigurtà tan-netwerks3. LINJI TAL-BAĠIT3.1. Il-linji tal-baġit (linji ta' operat u linji ta' assistenza teknika u amministrattiva relatati ( ex - linji B.. A)) inklużi l-intestaturi:090201: Definizzjoni u Implimentazzjoni ta' politika Komunitarja fil-qasam tal-komunikazzjoni elettronika09010401: Definizzjoni u implimentazzjoni ta' politika Komunitarja fil-qasam tal-komunikazzjoni elettronika – Nefqa fuq il-ġestjoni amministrattiva3.2. It-tul ta' żmien ta' l-azzjoni u ta' l-impatt finanzjarju:Sa kemm mistenni li jdum jinħass l-impatt finanzjarju: 2008.3.3. Karatteristiċi tal-baġit:Linja tal-baġit | It-Tip ta' nefqa | Ġdida | Kontribut ta’ l-EFTA | Kontributi mill-pajjiżi applikanti | Intestatura fil-perspettiva finanzjarja |BGUE+B2008-090201 | Obbligatorja | Diff[13] | LE | LE | LE | Nru [ 1A…] |4. SOMMARJU TAR-RIŻORSI4.1. Riżorsi Finanzjarji4.1.1. Sommarju ta’ l-approprjazzonijiet ta’ impenn (AI) u l-approprjazzjonijiet ta’ ħlas (AĦ)EUR Miljuni (sa 3 punti deċimali)Tip ta' nefqa | Numru tas-Sezzjoni | Sena 2008 | 2009 | 2010 | 2011 | 2012 | 2013 u wara | Total |Nefqa għall-operat[14] |Approprjazzjonijiet ta’ Impenn (AI) | 8.1. | a | 0.05 | - | - | - | - | - | 0.05 |Approprjazzonijiet ta’ Ħlas (AĦ) | b | 0.05 | - | - | - | - | - | 0.05 |Nefqa amministrattiva fil-limiti ta' l-ammont ta' referenza[15] |Għajnuna teknika u amministrattiva (NDA) | 8.2.4. | c | 0.064 | - | - | - | - | - | 0.064 |AMMONT TOTALI TA’ REFERENZA |Approprjazzjonijiet ta’ Impenn | a+c | 0.114 |Approprjazzjonijiet ta’ Ħlas | b+c | 0.114 |Nefqa amministrattiva li mhix inkluża fl-ammont ta’ referenza[16] |Riżorsi umani u nefqa assoċjata (NDA) | 8.2.5. | d | 0.234 | - | - | - | - | - | 0.234 |Nefqiet amministrattivi, barra mir-riżorsi umani u nefqiet assoċjati, mhux inklużi fl-ammont ta’ referenza (NDA) | 8.2.6. | e | 0.002 | - | - | - | - | - | 0.002 |Nefqa finanzjarja indikattiva totali ta’ l-azzjoni |L-AI TOTALI inkluż in-nefqa tar-Riżorsi Umani | a+c+d+e | 0.35 |L-AĦ TOTALI inkluż in-nefqa tar-Riżorsi Umani | b+c+d+e | 0.35 |Dettalji tal-kofinanzjamentMhux applikabbli.4.1.2. Il-kompatibbiltà mal-Ipprogrammar Finanzjarju( Il-proposta hija kompatibbli ma' l-ipprogrammar finanzjarju eżistenti.( Il-proposta se tinvolvi pprogrammar mill-ġdid ta' l-intestaturi rilevanti fil-perspettiva finanzjarja.( Il-proposta tista' titlob l-applikazzjoni tad-dispożizzjonijiet tal-Ftehim Interistituzzjonali[17] (jiġifieri l-flessibbiltà ta' l-istrument jew ir-reviżjoni tal-perspettiva finanzjarja).4.1.3. L-impatt finanzjarju fuq id-Dħul( Il-proposta ma għandhiex implikazzjonijiet finanzjarji fuq id-dħul( Il-proposta tħalli impatt finanzjarju – l-effett fuq id-dħul hu kif ġej:EUR miljuni (sa ċifra waħda wara l-punt deċimali)Qabel l- azzjoni [Sena n-1] | Is-sitwazzjoni wara l-azzjoni |In-numru totali ta' riżorsi umani | 2 | - | - | - | - | - |5. KARATTERISTIĊI U GĦANIJIET5.1. Ħtieġa li trid tintlaħaq f'terminu ta' żmien qasir jew twilGħal terminu ta' żmien qasir: l-għażla u l-awtorizzazzjoni ta' l-operaturi ta' sistemi mobbli permezz tas-satellita sabiex jipprovdu servizzi pan-Ewropej; Għal terminu ta' żmien twil: Id-disponibbilta reali ta' servizzi pan-Ewropej mobbli permezz tas-satellita.5.2. Il-valur miżjud minħabba l-involviment Komunitarju u l-koerenza tal-proposta ma' strumenti finanzjarji u sinerġiji possibbli.L-involviment tal-Komunità ser jiżgura riżultat ta' għażla koerenti madwar il-Komunità kif ukoll ser jippreveni t-tifrik tas-suq intern.5.3. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas tal-ġestjoni skond l-attivitajiet (ABM).Billi tiffaċilita l-użu tas-servizzi mobbli permezz tas-satellita pan-Ewropej, il-proposta mistennija li tikkontribwixxi għall-espansjoni tal-kopertura ġeografika tal-broadband b'konsistenza ma l-inizjattiva i2010 kif ukoll li ttejjeb il-kompetittività ta' l-industriji Ewropej tat-teknoloġija ta' l-informatika u komunikazzjoni, b'konsistenza ma' l-għanijiet ta' l-Istrateġija mġedda ta' Lisbona.Ir-riżultati mistennija ewlenin huma dawn li ġejjin:1) l-għażla u l-awtorizzazzjoni ta' bejn wieħed u ieħor 2-3 operaturi ta' sistemi mobbli permezz tas-satellita sabiex jipprovdu servizzi pan-Ewropej bl-użu ta' l-ispektrum tar-radju ta' 2GHz fi tmiem l-2008 – bidu ta' l-2009;2) id-disponibbiltà reali ta' servizzi mobbli permezz tas-satellita pan-Ewropej għall-konsumaturi u impriżi Ewropej, inklużi l-aċċess għall-internet veloċi, multimedja mobbli, u protezzjoni ċivili u għajnuna f'każijiet ta' diżastri, sa, bejn wieħed u ieħor, mis-sena 2011.5.4. Il-Metodu ta’ Implimentazzjoni (indikattiv)( Ġestjoni ċċentralizzata( direttament mill-Kummissjoni( indirettament permezz ta' delega lil:( Aġenziji eżekuttivi( korpi mwaqqfa mill-Komunitajiet hekk kif jissemma fl-Artikolu 185 tar-Regolament Finanzjarju( entitajiet mis-settur nazzjonali pubbliku/entitajiet b'missjoni ta' servizz pubbliku( Ġestjoni komuni jew deċentralizzata( ma’ Stati Membri( ma’ pajjiżi terzi( Ġestjoni konġunta ma' organizzazzjonijiet internazzjonali (jekk jogħġbok speċifika)Kummenti rilevanti:L-għażla ta' l-operaturi ta' sistemi mobbli permezz tas-satellita għandha ssir mill-Kummissjoni permezz ta' proċeduri ta' komitoloġija u, jekk tkun meħtieġa, bl-għajnuna ta' esperti esterni.L-awtorizzazzjoni ta' l-operaturi magħżula ta' sistemi mobbli permezz tas-satellita għandha ssir mill-awtoritajiet kompetenti ta' l-Istati Membri.6. MONITORAĠĠ U EVALWAZZJONI6.1. Is-sistema ta' monitoraġġIl-proposta tipprevedi għall-monitoraġġ regolari, mill-awtoritajiet kompetenti ta' l-Istati Membri, tal-konformità ta' l-operaturi ta' sistemi mobbli permezz tas-satellita mal-kundizzjonijiet ta' l-awtorizzazzjonijiet, inkluż il-progress li jkun sar biex is-sistemi jsiru operattivi għal kollox. It-tagħrif li jinġabar permezz ta' dan il-monitoraġġ għandu jiġi ppreżentat lill-Kummissjoni.6.2. L-evalwazzjoni6.2.1. Evalwazzjoni ex-anteMhux applikabbli.6.2.2. Miżuri li ttieħdu wara evalwazzjoni intermedjarja/ex-post (it-tagħlimiet meħuda fil-passat minn esperjenzi simili)Mhux applikabbli.6.2.3. It-termini u l-frekwenza ta' evalwazzjoni tal-ġejjieniL-evalwazzjoni hija prevista li ssir hekk kif jitlestew l-għażla u l-awtorizzazzjoni ta' l-operaturi ta' sistemi mobbli permezz tas-satellita.7. Miżuri kontra l-frodiMeta taħtar esperti esterni, il-Kummissjoni għandha tuża proċeduri trasparenti.8. DETTALJI TAR-RIŻORSI8.1. L-għanijiet tal-proposta f'termini ta' l-ispejjeż finanzarji tagħhomL-ispejjeż finanzjarji ġew ikkalkulati abbażi tal-ħatra, min-naħa tal-Kummissjoni, ta' bord ta' l-għażla magħmul minn ħames esperti li jagħmlu x-xogħol fi Brussell f'żewġ perjodi ta' ħamest ijiem (il-kumpens ta' l-ispejjeż ta' l-ivvjaġġar jitqiesu bħala EUR 520 kull perjodu għal kull espert, bil-benefiċċji għall-ispejjeż ta' kuljum bħala EUR 200 għal kull espert u l-onorarju ta' l-espert bħala EUR 700 kuljum għal kull espert).Approprjazzjonijiet għall-impenji f’miljuni ta’ EUR (sa 3 ċifri wara l-punt deċimali)Sena 2008 | Sena 2009 | Sena 2010 | Sena 2011 | Sena 2012 | Sena 2013 |Uffiċjali jew staff temporanju [20](09 01 01) | A*/AD | 1 | - | - | - | - | - |B*, C*/AST | 1 | - | - | - | - | - |Staff iffinanzjat[21] mill-Artikolu 09 01 02 | - | - | - | - | - | - |Impjegati oħra[22] ffinanzjati skond l-Artikolu 09 01 04/05 | - | - | - | - | - | - |TOTAL | 2 | - | - | - | - | - |8.2.2. Deskrizzjoni tal-ħidmiet li joħorġu mill-azzjoniForniment ta' għajnuna għal xogħol segretarjali, ta' analiżi, ta' tħejjija u għajnuna oħra matul il-proċess ta' l-għażla ta' operaturi ta' sistemi mobbli permezz tas-satellita.8.2.3. Sorsi ta’ riżorsi umani (statutorji)( Karigi li bħalissa huma allokati għat-tmexxija tal-programm li għandhom jinbidlu jew jiġu estiżi( Karigi preallokati fi ħdan l-eżerċizzju APS/PDB għas-sena n( Karigi li għandhom jintalbu fil-proċedura APS/PDB li jmiss( Karigi li għandhom jitqassmu mill-ġdid billi jintużaw riżorsi eżistenti fi ħdan is-servizz ta’ ġestjoni (rijallokazzjoni interna)( Karigi meħtieġa għas-sena n, għalkemm mhux previsti fl-eżerċizzju APS/PDB tas-sena msemmija8.2.4. Spejjeż amministrattivi oħra inklużi fl-ammont ta’ referenza (09 01 04/05 – Spejjeż ta' ġestjoni amministrattiva)Spejjeż amministrattivi oħra ġew ikkalkulati abbażi ta' erba' laqgħat (ta' jum wieħed kull waħda) tal-Kumitat tal-Komunikazzjonijiet jew ta' grupp ta' ħidma li jkollu l-mandat tal-Kumitat tal-Komunikazzjonijiet (bis-suppożizzjoni li r-rimbors ta' l-ispejjeż ta' l-ivvjaġġar jiswa madwar EUR 16 000 għal kull laqgħa).EUR Miljuni (sa 3 punti deċimali)Linja tal-baġit 090201: Definizzjoni u Implimentazzjoni ta' politika Komunitarja fil-qasam tal-komunikazzjoni elettronika | Sena 2008 | Sena 2009 | Sena 2010 | Sena 2011 | Sena 2012 | Sena 2013 u wara | TOTAL |Assistenza teknika u amministrattiva oħra | - | - | - | - | - | - | - |- intra muros | 0.064 | - | - | - | - | - | 0.064 |- extra muros | - | - | - | - | - | - | - |Total ta’ għajnuna teknika u amministrattiva | 0.064 | - | - | - | - | - | 0.064 |8.2.5. In-nefqa finanzjarja tar-riżorsi umani u n-nefqiet assoċjati li mhumiex inklużi fl-ammont ta’ referenzaEUR Miljuni (sa 3 punti deċimali)Tip ta’ riżorsi umani | Sena 2008 | Sena 2009 | Sena 2010 | Sena 2011 | Sena 2012 | Sena 2013 u wara |Uffiċjali u staff temporanju (09 01 01) | 0.234 | - | - | - | - | - |Staff iffinanzjat skond l-Artikolu 09 01 02 (awżiljarji, END, staff bil-kuntratt, eċċ.) (speċifika l-linja tal-baġit) | - | - | - | - | - | - |Nefqa totali fuq Riżorsi Umani u n-nefqiet assoċjati (li MHUMIEX inklużi fl-ammont ta’ referenza) | 0.234 | - | - | - | - | - |8.2.6. Nefqa amministrattiva oħra li mhix inkluża fl-ammont ta' referenzaSpejjeż amministrattivi oħra ġew ikkalkulati abbażi ta' erba' laqgħat (ta' jum wieħed kull waħda) tal-Kumitat tal-Komunikazzjonijiet jew ta' grupp ta' ħidma li jkollu l-mandat tal-Kumitat tal-Komunikazzjonijiet (bis-suppożizzjoni li l-ikla ta' nofsinhar tiswa madwar EUR 500 għal kull laqgħa).EUR Miljuni (sa 3 punti deċimali) |Sena 2008 | Sena 2009 | Sena 2010 | Sena 2011 | Sena 2012 | Sena 2013 u wara | TOTAL |09 01 02 11 01 - Missjonijiet | - | - | - | - | - | - | - |09 01 02 11 02 - Laqgħat u Konferenzi | - | - | - | - | - | - | - |09 01 02 11 03 – Kumitati[24] - Kumitat tal-Komunikazzjonijiet | 0.002 | - | - | - | - | - | 0.002 |09 01 02 11 04 - Studji u konsultazzjonijiet | - | - | - | - | - | - | - |09 01 02 11 05 – Sistemi ta’ informazzjoni | - | - | - | - | - | - | - |2 Infiq Ieħor Totali ta' Ġestjoni (09 01 02 11) | 0.002 | - | - | - | - | - | 0.002 |3 Infiq ieħor ta’ natura amministrattiva (speċifika u inkludi referenza għal-linja tal-baġit) | - | - | - | - | - | - | - |Total tan-nefqa amministrattiva għajr ir-riżorsi umani u nfiq relatat (MHUX inklużi fl-ammont ta’ referenza) | 0.002 | - | - | - | - | - | 0.002 |[1] ĠU C , , p. .[2] ĠU C , , p. .[3] ĠU C , , p. .[4] ĠU C , , p. .[5] il-punt 15.[6] COM(2007) 212.[7] ĠU L 108, 24.4.2002, p. 33. Id-Direttiva kif emendata bir-Regolament (KE) Nru 717/2007 (ĠU L 171, 29.6.2007, p. 32).[8] COM(2005) 229, Komunikazzjoni mill-Kummissjoni lill-Kunsill, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni – "i2010 – Soċjetà ta' l-Informatika Ewropea għat-tkabbir ekonomiku u l-impjiegi", 1.6.2005.[9] ĠU L 43, 15.2.2007, p. 32.[10] ĠU L 108, 24.4.2002, p. 1.[11] ĠU L 108, 24.4.2002, p. 21.[12] ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).[13] Approprjazzjonijiet differenzjati.[14] Nefqa li ma taqax taħt il-Kapitolu xx 01 tat-Titolu xx ikkonċernat.[15] Nefqa fi ħdan l-artikolu xx 01 04 tat-Titolu xx.[16] Nefqa skond il-Kapitolu 01 minbarra l-Artikoli xx 01 04 jew xx 01 05.[17] Ara l-punti 19 u 24 tal-Ftehim Interistituzzjonali.[18] Għandhom jiżdiedu kolonni addizzjonali, jekk meħtieġa i.e. jekk l-azzjoni ddum aktar minn 6 snin.[19] Kif imfisser fit-Taqsima 5.3.[20] Nefqa rilevanti MHIX koperta mill-ammont ta’ referenza.[21] Nefqa rilevanti MHIX koperta mill-ammont ta’ referenza.[22] Nefqa rilevanti hija inkluża fl-ammont ta’ referenza.[23] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija(i) Eżekuttiva(i) kkonċernata(i).[24] Speċifika t-tip ta’ kumitat u l-grupp li għalih jappartjeni.